**Izjava o saglasnosti za obradu ličnih podataka kandidata kojima se vrši postupak ekvivalencije i/ili postupak priznavanja ivk**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prezime

**IZJAVA**

U skladu sa članom 8. stav (1) tačka a) i članom 9. stav (2) Zakona o zaštiti ličnih podataka Bosne i Hercegovine („Službeni glasnik BiH“, br. 12/25), a u vezi sa članom 83. i 84. Zakona o visokom obrazovanju Kantona Sarajevo („Službene novine Kantona Sarajevo“, br. 36/22 i 28/25), izjavljujem da dajem saglasnost da Univerzitet u Sarajevu i članica Univerzitet u Sarajevu - Fakultet političkih nauka (naziv fakulteta, akademije ili podorganizacione jedinice) mogu koristiti i obrađivati moje lične podatke u sljedeće svrhe:

* za potrebe učestvovanja u postupku ekvivalencije i/ili priznavanj inostrane visokoškolske kvalifikacije.;
* za vođenje evidencija o statusu, izdavanje potvrda, uvjerenja, duplikata, diploma i dodataka diplomi;
* za obavještavanje studenata, izradu statističkih analiza i izvještaja;
* za potrebe naučnoistraživačkog, umjetničkog i stručnog rada;
* za ispunjavanje obaveza propisanih zakonima i podzakonskim aktima.

Moji lični podaci mogu uključivati: ime i prezime, datum i mjesto rođenja, adresu, spol, državljanstvo, kontakt podatke uključujući adresu elektronske pošte, podatke o prethodnom obrazovanju i uspjehu, podatke o statusu studenta, kao i podatke utvrđene zakonom i općim aktima Univerziteta. U posebnim slučajevima, u skladu sa zakonom, mogu se obrađivati i posebne kategorije podataka (npr. podaci o zdravstvenom statusu ili invaliditetu).

Kao nosilac podataka imam pravo da:

* tražim pristup svojim ličnim podacima, informaciju o svrsi i trajanju obrade, te kategorijama primatelja;
* zatražim ispravku, dopunu ili brisanje podataka kada više nisu potrebni, izuzev podataka za koje Univerzitet u Sarajevu ima obavezu trajnog čuvanja, ili su netačni;
* ograničim obradu u slučajevima propisanim zakonom;
* povučem ovu saglasnost u bilo kojem trenutku, bez negativnih posljedica po moj status, osim u mjeri u kojoj se podaci moraju obrađivati na osnovu zakonske obaveze;

Univerzitet u Sarajevu obavezuje se da s mojim podacima postupa u skladu sa zakonom i primjenjuje odgovarajuće tehničke i organizacione mjere zaštite, kako bi se spriječio neovlašteni pristup, zloupotreba, gubitak ili uništenje podataka. Podaci se neće koristiti u svrhe koje nisu izričito navedene niti će se dostavljati trećim licima, osim u slučajevima propisanim zakonom.

Ova izjava čini integralni dio dokumenatcije vezane za postupak koji se vodi na Fakultetu.

Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_